Opturen lader vente på sig for AaB, som hjemme på Energi Nord Arena måtte forlade banen uden point mod FCK.

Superligaens førerhold besejrede AaB med 1-0. Målet faldt godt et kvarter før tid. AaB havde gode muligheder for at få udlignet. Anders Due bankede bolden på overliggeren, men AaB måtte igen sande, at et bundhold sjældent har marginalerne med sig. FCK vandt 1-0. Presset på AaB i bunden er øget. Der er nu kun 12 kampe tilbage i årets superliga, og AaB har seks point op til en plads over nedrykningsstregen. I næste spillerunde venter Lyngby. En kamp som AaB er nødt til at vinde, hvis der skal holdes liv i troen på en optur. AaB må sandsynligvis undværre Jeppe Curth i de kommende kampe. Han måtte forlade banen allerede i første halvleg med en fibersprængning.